Nyeste Skilderie af Kiøbenhavn, 1817-05-24
Blandede Efterretninger. Hr. Brand-Directeur C. Fæye i Drammen, har i den Norske Rigstidende af 14de Maj meddeelt følgende Beretning om den ødelæggende Jld, der indtraf i Drammen Natten imellem den 1ste og 2den Maj. "Det er ved Brandretten tydelig oplyst, at den opkomne Jld har været paasat ved Hr. Paul Lunds nye Bygning udvendig i Gaarden til Vandet, nærmest Krambodbygningen, hvor endeel Bord vare opreiste. Den halve Bygning nærmest Posthuset var under Tag uden Himlinger og Vinduer, og blot 2 Værelser vare indredede, nemlig Contor og Krambod, i de uindredede Værelser laae en Mængde meget tørre Materialier, og tildeels lange Planker opreiste. Den anden halve Bygning, nærmest til Hr. Ridder Jver Holters Gaard, var under Arbeide. – Huusfolkene, der beboede den gamle Sidebygning, som grændsede til den nye Bygning og Væg i Væg med Hr. Holters Sidebygning (bekiendte redelige og retskafne Folk, der Jntet fik reddet) bleve Jlden først vaer, der allerede havde antændt de opreiste tørre Bord. J deres Forskrækkelse gjorde de strax Allarm; men i de Øieblik viste Luerne sig gjennem de udhugne Vinduer til Gaden, og i samme Øieblik var allerede Jld i Posthuset. Assessor Palludan, som den Første ved Jlden, sprængte Postmester Smiths Dør, paalagde ham strax at begive sig bort; men Jlden tog saadan Overhaand, at Postmester Smith maatte redde sig igjennem Sidevinduet uden Støvler; kort sagt, Jlden greb saaledes om sig, og rasede saa heftig, at, forinden Sprøiterne og Vandkjørerne kom til Jlden, havde den allerede angrebet Chirurg Lunds Gaard paa den anden Side af Gaden, tilligemed den gamle Sidebygning, og i et Øieblik var Hr. Holters Gaard antændt, og saaledes udspredte Jlden sig nedefter. Gadens Snæverhed og den græsselige Hede gjorde det umueligt at kunne placere nogen Sprøite i Gaden; Hr. Poul Lunds Gaard eller Tomt var saa belagt med tørre Materialier, at ingen Sprøite der kunde anbringes for at redde Hr. Jver Holters Gaard, og i mindre end en halv Time stod allerede 4 Huse i Brand. Den Mængde opstablede Bord, tilhørende Hr. Bugge, lige ned for Hr. Lunds Gaard og Posthuset, gjorde det umueligt at hindre Jlden fra at angribe Søboderne, saameget mere som der og var en betydelig Deel Bord opstablede paa Hr. Michael Cappelens Bordverker, og, da enhver af de antændte Gaarde havde svære optømrede Sidebygninger og Udhuse med Fourage &c. &c. Det Ubetydelige, Hr. Poul Lund fik reddet af sin vel sorterede Krambod, blev forstørstedelen henbragt til Vandsiden, og der inden en kort Tid fortæret af Luerne. Paa Hr. M. Cappelens Søbod, hvor Hr. Lund havde sin betydeligste Varebeholdning, blev Alt et Rov for Luerne, naar undtages nogle faa Foustager og Casser af liden eller ingen Værdie, saaledes er hans Tab betydeligt, ja uerstatteligt. Paa den anden af Hr. Cappelens Søboder, opbrændte den største Deel af Hr. Cappelens Linned, der nogle Dage iforveien var vasket, saavelsom alt hans Sædekorn, og andre Kornvarer, i det Hele circa 200 Tønder. Erreboe havde og endeel Korn, der blev et Rov for Luerne, og saaledes tabte de Brandlidte paa Nedsiden af Gaden, betydelig ved at bringe det Reddede til Vandkanten, hvor det lave Vand hindrede Baade fra at kunne afbenyttes; desuden indfandt kun faa Baade sig, der foraarsagede, at Endeel blev ødelagt af Luerne og tildeels bortstiaalen. Paa den øvre Side af Gaden led de Brandlidte ogsaa Meget ved at indflytte til Raadstuen det Reddede, men Jlden greb saa ubegribelig hastig om sig, at ikke engang Meublementet ovenpaa blev reddet. Da nu Husenes Situation var af den Beskaffenhed fra Raadstuen til Hr. Bugges, at Brandredskaberne ikke kunde virke paa nogen muelig Maade, blev der besluttet at nedrive endeel smaae Bygninger, der grændsede mod Hr. Thore Christensens Hovedbygning, og at beklæde den Deel af Hr. Bugges Gaard, der vendte mod Hr. Thore Christensens svære Bygning, med Seil alle de Sprøiter, der kunde virke, bleve placerede, og det lykkedes at standse Jlden, uagtet dens Heftighed. Jlden paa den søndre eller østre Kant. blev standset Klokken henimod 2 1/2 om Morgenen, ved Hr. Lars Christensens nylig opbyggede Steenbygning, uagtet Sparrerne og Taget flere Gange vare i Brand. - Hvad der endnu forøgede de Brandlidtes Tab, er, at de fleste af de opbrændte Gaarde vare lavt ansatte i Brandcassen. Ved denne uheldige Jldsvaade ere mange Familier satte ud af deres Næringsvei, og have intet Huus at tye til. Endeel Familier reddede Lidet eller Jntet, fornemmelig de, der boede i Nærheden af Hr. Poul Lunds nye Bygning." Hr. Brand=Directeur Faye anmoder om snar og virksom Hielp for de ulykkelige Brandlidte. Han Selv og Hr. P. Billegaard medtager med Taknemmelighed ethvert Bidrag til Understøttelse. for de Brandlidte; hvilke Bidrag i sin Tid ved en Commission skulle reparteres og offentligen bekjendtgjøres.